Diari Oficial de la Generalitat Valenciana


Sumari del DOGV 7424, del 16-12-2014 (2014/11544)

RESOLUCIÓ de 22 d'octubre de 2014, del conseller de Presidència i Agricultura, Pesca, Alimentació i Aigua, per la qual s'encomana a l'Entitat Pública de Sanejament d'Aigües Residuals de la Comunitat Valenciana la contractació del projecte d'execució de les actuacions per a l'automatització integral del sistema d'abastiment a la comarca de la Ribera des de l'ETAP d'Alzira, així com l'execució d'estes.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7424

Data del DOGV
:   16-12-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/11738


Data del document
:   22-10-2014

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 22 d'octubre de 2014, del conseller de Presidència i Agricultura, Pesca, Alimentació i Aigua, per la qual s'encomana a l'Entitat Pública de Sanejament d'Aigües Residuals de la Comunitat Valenciana la contractació del projecte d'execució de les actuacions per a l'automatització integral del sistema d'abastiment a la comarca de la Ribera des de l'ETAP d'Alzira, així com l'execució d'estes. [2014/11709]  
Antecedents de fet  
Les obres corresponents al projecte d'obres de conduccions d'abastiment a la Ribera, fase II, estan en explotació, i en estos moments s'abastixen les poblacions d'Alzira, Carcaixent, Corbera, Llaurí, Favara i Cullera. D'altra banda, estan acabant les conduccions de la fase III, que abastiran les poblacions d'Algemesí, Benicull, Albalat, Polinyà, Fortaleny, Riola, Sueca i les pedanies del Mareny. Les dos obres van ser executades per l'EPSAR per mitjà del corresponent encàrrec de gestió.  
  
Les obres mencionades no disposen de l'automatització convenient que permeta una adequada gestió del sistema, per tant per a executar la necessària instal·lació de telecomandament i automatització del sistema es fa necessari efectuar l'un nou encàrrec de gestió a favor d'aquella, d'acord amb el que establix l'article 16.a de la Llei 2/1992, de 26 de març, de Sanejament de les Aigües Residuals de la Comunitat Valenciana.  
  
Fonaments de dret  
L'article 15 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (d'ara en avant LRJPAC), disposa que la realització d'activitats de caràcter material, tècnic o de servicis de la competència dels òrgans administratius o de les entitats de dret públic podrà ser encomanada a altres òrgans o entitats d'esta o de distinta Administració, per raons d'eficàcia, o quan no es posseïsquen els mitjans tècnics idonis per al seu exercici; així com que l'encàrrec de gestió entre òrgans administratius o entitats de dret públic pertanyents a la mateixa Administració, haurà de formalitzar-se en els termes que establisca la seua pròpia normativa, i haurà de ser, en tot cas, publicada per a la seua eficàcia en el diari oficial corresponent.  
Respecte d'això, la Llei 2/1992, de 26 de març, de Sanejament de les Aigües Residuals de la Comunitat Valenciana, determina en l'article 3 que correspon a la Generalitat, entre altres atribucions, l'explotació de les instal·lacions i servicis que promoga directament; així com que la Generalitat podrà utilitzar qualsevol mecanisme del conveni, concertat, organitzatiu o funcional, en el cas que això contribuïsca a millorar l'eficàcia de la gestió pública.  
En este sentit, la llei esmentada concep l'Entitat Pública de Sanejament d'Aigües Residuals de la Comunitat Valenciana, com una entitat de dret públic de la Generalitat de caràcter instrumental, en l'objecte de la qual inclou la gestió, l'explotació d'instal·lacions i servicis, i l'execució d'obres de tractament, depuració i, si és el cas, reutilització d'aigües depurades; i li atribuix en l'article 16.a, entre altres funcions, la de gestionar l'explotació de les instal·lacions i executar les obres de sanejament i depuració que l'Administració de la Generalitat determine, així com aquelles altres que li puguen encomanar les entitats locals o altres organismes.  
Finalment, d'acord amb l'article 39.1 del Decret 89/2014, de 13 de juny, del Consell, pel qual s'aprova el Reglament Orgànic i Funcional de la Presidència i de la Conselleria de Presidència i d'Agricultura, Pesca, Alimentació i Aigua, l'Entitat Pública de Sanejament d'Aigües Residuals de la Comunitat Valenciana està actualment adscrita a la Conselleria mencionada.  
En virtut d'això, i de conformitat amb el que establixen l'article 15 de la Llei 30/1992, de 26 de novembre, article 16.a de la Llei 2/1992, de 26 de març, article 28 de la Llei 5/1983, de 30 de desembre, de Govern Valencià, i article 39.1 del Decret 89/2014, de 13 de juny, del Consell, resolc:  
Encomanar a l'Entitat Pública de Sanejament d'Aigües Residuals de la Comunitat Valenciana la gestió de la contractació del Projecte i les obres per a l'automatització integral del sistema d'abastiment a la comarca de la Ribera des de l'ETAP d'Alzira, de conformitat amb les dades i necessitats descrites en l'informe que s'hi adjunta.  
  
Contra esta resolució, que posa fi a la via administrativa, es podrà interposar, amb caràcter potestatiu, un recurs de reposició davant del mateix òrgan que la dicta, en el termini d'un mes, comptat des de l'endemà de la notificació, de conformitat amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (d'ara en avant LRJPAC); o bé impugnar-se davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, des de l'endemà de la notificació, de conformitat amb l'article 46 de la Llei 29/1998, Reguladora de la Jurisdicció Contenciosa Administrativa, tot això sense perjuí que puga exercitar-se qualsevol altre recurs que s'estime convenient.  
  
València, 22 d'octubre de 2014.- El conseller de Presidència i Agricultura, Pesca, Alimentació i Aigua: José Ciscar Bolufer.